sukhrobnurali/uzbek-legal-corpus huggingface dataset:
OʻZBEKISTON RESPUBLIKASI HUDUDIDA BANKLARDA ELEKTRON AXBOROTLARNI MUHOFAZALAShNI TAShKIL ETISh TOʻGʻRISIDAGI YOʻRIQNOMAGA OʻZGARTIRISh KIRITISh HAQIDA
(resolution, 2020-03-10)

“Elektron toʻlovlar toʻgʻrisida”gi Oʻzbekiston Respublikasi Qonunining qabul qilinishi munosabati bilan “Oʻzbekiston Respublikasi hududida banklarda elektron axborotlarni muhofazalashni tashkil etish toʻgʻrisida”gi yoʻriqnomaga 2-son oʻzgartirishni koʻrib chiqib va muhokama qilib, Boshqaruv qaror qiladi: 1. Markaziy bank Boshqaruvining 2001-yil 23-iyundagi “Oʻzbekiston Respublikasi hududida banklarda elektron axborotlarni muhofazalashni tashkil etish toʻgʻrisida”gi 14/13-sonli qarori bilan tasdiqlangan 492-sonli “Oʻzbekiston Respublikasi hududida banklarda elektron axborotlarni muhofazalashni tashkil etish toʻgʻrisida yoʻriqnoma”ga (2001-yil 9-iyul, roʻyxat raqami 1047) 2-son oʻzgartirish ilovaga muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgandan soʻng, 10 kundan keyin kuchga kiritilsin. 1. Yoʻriqnomaning muqaddimasi quyidagi tahrirda bayon qilinsin: “Mazkur yoʻriqnoma Oʻzbekiston Respublikasining “Oʻzbekiston Respublikasi Markaziy banki toʻgʻrisida”gi, “Banklar va bank faoliyati toʻgʻrisida”gi hamda “Elektron toʻlovlar toʻgʻrisida”gi qonunlariga muvofiq banklararo elektron toʻlov tizimi orqali oʻtadigan axborotlarni muhofazalashni taʼminlash tartibini belgilaydi”. 2. Yoʻriqnomaning 1-bandi quyidagi tahrirda bayon qilinsin: “Toʻlov tizimining subyektlari banklararo elektron toʻlov tizimida axborot xavfsizligi va muhofazasini taʼminlash boʻyicha shu jumladan, elektron toʻlov hujjatlaridan ruxsatsiz foydalanish, ularga oʻzgartirishlar kiritish, ularni yoʻqotish, yoʻq qilish va toʻsib qoʻyishdan muhofaza etishni taʼminlash boʻyicha ushbu yoʻriqnomada belgilangan talablarga rioya etishlari kerak”. 3. Yoʻriqnomaning 2-bandi quyidagi tahrirda bayon qilinsin: “Banklararo elektron toʻlov tizimida texnika vositalari (keyingi oʻrinlarda — TV) bilan elektron hujjatlarni tayyorlashda mazkur yoʻriqnoma talablariga rioya etilishi shart”. 4. Yoʻriqnomaning butun matni boʻyicha “HTV” qisqartmasi “TV” qisqartmasiga almashtirilsin. 5. Yoʻriqnomaning 3-bandi quyidagi tahrirdagi ikkinchi xatboshi bilan toʻldirilsin: “Banklararo toʻlov tizimi subyektlari toʻlov tizimida axborot xavfsizligi va muhofazasini taʼminlashning qoʻshimcha vositalari va usullarini belgilashlari mumkin”.
OʻZBEKISTON RESPUBLIKASIDA NAQD PULSIZ HISOB-KITOBLAR TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2013-06-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Elektron toʻlovlar toʻgʻrisida”gi qonunlariga muvofiq, Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasida naqd pulsiz hisob-kitoblar toʻgʻrisidagi nizomga (2002-yil 15-aprel, roʻyxat raqami 1122-son) ilovaga* muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgandan soʻng, 10 kundan keyin kuchga kiritilsin.
YuRIDIK ShAXSLARNING MOL-MULKIGA SOLINADIGAN SOLIQNI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunning 7-moddasiga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 22-yanvardagi 25 va 2002-13-sonli qarori bilan tasdiqlangan Yuridik shaxslarning mol-mulkiga solinadigan soliqni hisoblab chiqarish va budjetga toʻlash tartibi toʻgʻrisidagi yoʻriqnomaga (2002-yil 11-mart, roʻyxat raqami 1107 — Meʼyoriy hujjatlar axborotnomasi, 2002-y., 5-son, 19-son; 2003-y., 5-6-sonlar; Oʻzbekiston Respublikasi Qonun hujjatlari toʻplami, 2004-y. 7-son, 89-modda, 2005-y. 10-11-sonlar, 81-modda) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligi tomonidan davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Maktab taʼlimini rivojlantirishga majburiy ajratmalarini hisoblab chiqarish va toʻlash tartibi toʻgʻrisida nizomga oʻzgartirishlar kiritish haqida
(resolution, 2014-05-19)

Oʻzbekiston Respublikasi Prezidentining 2005-yil 27-dekabrdagi PQ-244-son “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga (Oʻzbekiston Respublikasi Qonun hujjatlari toʻplami, 2005-y., 52-son, 386-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2005-yil 14-yanvardagi 3 va 2005-3-son qarori bilan tasdiqlangan Maktab taʼlimini rivojlantirishga majburiy ajratmalarini hisoblab chiqarish va toʻlash tartibi toʻgʻrisidagi nizomga (2005-yil 31-yanvar, roʻyxat raqami 1446 — Oʻzbekiston Respublikasi Qonun hujjatlari toʻplami, 2005-yil, 5-6-son, 37-modda; 39-son, 300-modda) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
MOLIYA ORGANLARIDA BUDJETDAN MABLAGʻ OLUVChILAR BILAN TOVAR (IShLAR, XIZMATLAR) YETKAZIB BERUVChILAR OʻRTASIDAGI ShARTNOMALARNI ROʻYXATDAN OʻTKAZISh VA ULARNING XARAJATLARI TOʻLOVINI NAZORAT QILISh TARTIBI HAQIDA VAQTINChALIK NIZOMGA OʻZGARTIRIShLAR KIRITISh TOʻGʻRISIDA
(order, 2018-01-08)

“Davlat budjeti gʻazna ijrosi toʻgʻrisida”gi Oʻzbekiston Respublikasi Qonuni va Oʻzbekiston Respublikasi Prezidentining 2005-yil 27-dekabrdagi PQ-244-sonli “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qarorining 18-bandiga (Oʻzbekiston Respublikasi Qonun hujjatlari toʻplami, 2005-y., 52-son, 523-modda) muvofiq buyuraman: 1. 2005-yil 5-maydagi Oʻzbekiston Respublikasi Moliya vazirligining 63-sonli buyrugʻi bilan tasdiqlangan Moliya organlarida budjetdan mablagʻ oluvchilar bilan tovar (ishlar, xizmatlar) yetkazib beruvchilar oʻrtasidagi shartnomalarni roʻyxatdan oʻtkazish va ularning xarajatlari toʻlovini nazorat qilish tartibi haqidagi Vaqtinchalik nizomga (2005-yil 21-may, roʻyxat raqami 1475 — Oʻzbekiston Respublikasi Qonun hujjatlari toʻplami, 2005-y., 21-son, 155-modda) ilovaga* asosan oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI PREZIDENTINING 2002 YIL 26 FEVRALDAGI “UY-JOY MULKDORLARI ShIRKATLARINING FAOLIYATINI RIVOJLANTIRISh BORASIDAGI QOʻShIMChA ChORA-TADBIRLAR TOʻGʻRISIDA”GI PF–3038-SON FARMONIGA OʻZGARTISh KIRITISh TOʻGʻRISIDA
(decree, 2021-04-30)

Oʻzbekiston Respublikasi Prezidentining 2005-yil 6-maydagi “Ipoteka krediti berishni qoʻllab-quvvatlash jamgʻarmasi faoliyatini tashkil qilish chora-tadbirlari toʻgʻrisida”gi PQ–69-son qarori qabul qilinishi munosabati bilan: Oʻzbekiston Respublikasi Prezidentining 2002-yil 26-fevraldagi “Uy-joy mulkdorlari shirkatlarining faoliyatini rivojlantirish borasidagi qoʻshimcha chora-tadbirlar toʻgʻrisida”gi PF–3038-son Farmonining 3-bandi quyidagi tahrirda bayon etilsin: “3. Belgilab qoʻyilsinki, 2002—2006-yillar mobaynida Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining kommunal xizmat koʻrsatish korxonalari hamda obyektlarini davlat tasarrufidan chiqarish va xususiylashtirishdan, shuningdek yer uchastkalarini fuqarolarning umrbod meros boʻlib qoladigan egaligiga sotishdan tushadigan mablagʻlar (yer uchastkalarini sotish tushumining belgilangan tartibda Oʻzbekiston Respublikasi Davlat mulki qoʻmitasiga oʻtkaziladigan 3 foiz miqdordagi, Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi huzurida Tadbirkorlikni qoʻllab-quvvatlash va korxonalarni tarkibiy qayta qurish jamgʻarmasini shakllantirish uchun 2 foiz miqdordagi, Dehqon va fermer xoʻjaliklarini qoʻllab-quvvatlash jamgʻarmasiga oʻtkaziladigan 5,5 foiz miqdordagi hamda yakka tartibdagi uy-joy qurilishi uchun yer uchastkalarini umrbod meros boʻlib qoladigan egaligiga kimoshdi savdosi orqali sotishdan tushadigan mablagʻning 50 foizi miqdorida Ipoteka krediti berishni qoʻllab-quvvatlash jamgʻarmasiga oʻtkaziladigan mablagʻlardan tashqari) 1991-yilgacha qadar barpo etilgan uy-joylarni rekonstruksiya qilish, ularning ichidagi muhandislik kommunikatsiyalarini kapital taʼmirdan chiqarish, turar-joy binolarining umumfoydalanadigan joylarini obodonlashtirish ishlarini amalga oshirish uchun uy-joy mulkdorlarining shirkatlariga beriladi”.
XALQARO SHARTNOMANI TASDIQLASH TOʻGʻRISIDA
(resolution, 2006-02-07)

1. Oʻzbekiston Respublikasi Hukumati bilan Xitoy Xalq Respublikasi Hukumati oʻrtasidagi bojxona ishlarida oʻzaro hamkorlik haqida 2005-yil 25-mayda Pekin shahrida imzolangan Bitim tasdiqlansin. 2. Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartibi-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Bosh vaziri oʻrinbosarlari hamda tegishli vazirlik va idoralar rahbarlari ushbu xalqaro shartnoma kuchga kirishi bilan belgilangan tartibda Oʻzbekiston Respublikasi majburiyatlari ijrosi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari V.A. Golishev zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING “NAQD PUL MUOMALASINI MUSTAHKAMLASh VA TIJORAT BANKLARINING MASʼULIYATINI OShIRIShGA DOIR QOʻShIMChA ChORA-TADBIRLAR TOʻGʻRISIDA” 2001 YIL 22 IYuNDAGI 264-SON QARORIGA QOʻShIMChA KIRITISh HAQIDA
(resolution, 2022-07-22)

“Elektron toʻlovlar toʻgʻrisida”gi Oʻzbekiston Respublikasi Qonunini ijro etish yuzasidan Vazirlar Mahkamasi qaror qiladi: 1. Vazirlar Mahkamasining “Naqd pul muomalasini mustahkamlash va tijorat banklarining masʼuliyatini oshirishga doir qoʻshimcha chora-tadbirlar toʻgʻrisida” 2001-yil 22-iyundagi 264-son qarori (Oʻzbekiston Respublikasi QT, 6-son, 31-modda) 6-bandining toʻrtinchi xatboshiga “xato amalga oshirilgan elektron toʻlovlar natijasida elektron toʻlovlarni amalga oshirish va pul mablagʻlarini qaytarishning belgilangan muddatlari buzilishi bundan mustasno” soʻzlari qoʻshilsin. 2. Oʻzbekiston Respublikasi Markaziy banki, tijorat banklari Oʻzbekiston Respublikasi Adliya vazirligi bilan birgalikda bir oy muddatda oʻz normativ hujjatlarini mazkur qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A. Golishev hamda Oʻzbekiston Respublikasi Markaziy banki raisi F.M. Mullajonov zimmasiga yuklansin.
TABIATDAN MAXSUS FOYDALANGANLIK UChUN TOʻLOVLAR TIZIMINI TAKOMILLAShTIRISh TOʻGʻRISIDA
(resolution, 2019-01-01)

Oʻzbekiston Respublikasida tabiatdan foydalanishda iqtisodiy mexanizmni bosqichma-bosqich joriy etishni taʼminlash, tabiatdan foydalanishni boshqarishning iqtisodiy usullarini yanada takomillashtirish, shuningdek, ekologiya xavfsizligi masalalari boʻyicha kompleks yondashuvni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Davlat tabiatni muhofaza qilish qoʻmitasining Oʻzbekiston Respublikasi Moliya vazirligi va Iqtisodiyot vazirligi bilan kelishilgan, Oʻzbekiston Respublikasi hududida atrof tabiiy muhit ifloslantirilganligi va chiqindilar joylashtirilganligi uchun kompensatsiya toʻlovlari stavkalarini 1,3 baravar indeksatsiya qilish toʻgʻrisidagi taklifi qabul qilinsin hamda ularning miqdorlari 1—4-ilovalarga* muvofiq tasdiqlansin. 2. Vazirlar Mahkamasining “Oʻzbekiston Respublikasi hududida atrof tabiiy muhit ifloslantirilganligi va chiqindilar joylashtirilganligi uchun toʻlovlar tizimini takomillashtirish toʻgʻrisida” 2003-yil 1-maydagi 199-son qaroriga (Oʻzbekiston Respublikasi QT, 2003-y., 5-son, 35-modda) 5-ilovaga muvofiq oʻzgartirishlar kiritilsin. 3. Oʻzbekiston Respublikasi Davlat tabiatni muhofaza qilish qoʻmitasi bir oy muddatda manfaatdor vazirliklar va idoralar bilan birgalikda idoraviy normativ hujjatlarga mazkur qarordan kelib chiquvchi tegishli oʻzgartirishlar kiritsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A. Golishev zimmasiga yuklansin. 1. 2-bandning ikkinchi xatboshi, shuningdek, qarorga 1—4-ilovalar oʻz kuchini yoʻqotgan deb hisoblansin. 2. 5-ilovada: a) 2-band quyidagi tahrirda bayon qilinsin: “2. Oʻzbekiston Respublikasi hududida ifloslantiruvchi moddalarni atrof tabiiy muhitga chiqarib tashlovchi, oqova oqizuvchi va chiqindilarni joylashtiruvchi yuridik shaxslar Oʻzbekiston Respublikasi hududida atrof tabiiy muhit ifloslantirilganligi va chiqindilar joylashtirilganligi uchun kompensatsiya toʻlovlari toʻlovchilar hisoblanadi. Faqat davlat budjeti mablagʻlaridan moliyalashtiriladigan korxonalar va tashkilotlar Oʻzbekiston Respublikasi hududida atrof tabiiy muhit ifloslantirilganligi va chiqindilar joylashtirilganligi uchun kompensatsiya toʻlovlari toʻlovchilar hisoblanmaydilar. Bunda daromadlarning boshqa manbalari boʻyicha ushbu korxonalar va tashkilotlar qonun hujjatlarida belgilangan tartibda kompensatsiya toʻlovlari toʻlaydilar”; b) 12-bandda: “bunda Kkr quyidagi bogʻliqlikda aniqlanadi” soʻzlari “bunda Mn — ifloslantiruvchi moddalar tabiiy muhitga chiqarib tashlanishi, oqizilishi va chiqindilar joylashtirilishi massasining amaldagi massasi boʻyicha qabul qilinadi, Kkr quyidagi bogʻliqlikda aniqlanadi” soʻzlari bilan almashtirilsin; jadval quyidagi tahrirda bayon qilinsin:
“ZULFIYA” NOMIDAGI DAVLAT MUKOFOTI KOMISSIYASINING YaNGI TARKIBINI TASDIQLASh TOʻGʻRISIDA
(resolution, 2012-01-31)

Vazirlar Mahkamasi qaror qiladi: 1. “Zulfiya” nomidagi Davlat mukofoti komissiyasining yangi tarkibi ilovaga muvofiq tasdiqlansin. 2. Vazirlar Mahkamasining “Respublika komissiyalari va kengashlari tarkibini tasdiqlash toʻgʻrisida” 2004-yil 26-iyuldagi 358-son qaroriga 34-ilova oʻz kuchini yoʻqotgan deb hisoblansin.
OʻZBEKISTON RESPUBLIKASI HUKUMATINING AYRIM QARORLARINI OʻZ KUChINI YOʻQOTGAN DEB HISOBLASh TOʻGʻRISIDA (OʻZBEKISTON RESPUBLIKASI PREZIDENTINING “QORA VA RANGLI METALLAR PARChALARI VA ChIQINDILARINI TAYYORLASh VA QAYTA IShLASh UChUN TOPShIRIShNI NAZORAT QILISh HAMDA MUVOFIQLAShTIRISh BOʻYIChA RESPUBLIKA KOMISSIYASI TARKIBINI TASDIQLASh TOʻGʻRISIDA” 2005 YIL 19 DEKABRDAGI F–2400-SON FARMOYIShI)
(order, 2024-05-07)

Oʻzbekiston Respublikasi Prezidentining “Qora va rangli metallar parchalari va chiqindilarini tayyorlash va qayta ishlash uchun topshirishni nazorat qilish hamda muvofiqlashtirish boʻyicha Respublika komissiyasi tarkibini tasdiqlash toʻgʻrisida” 2005-yil 19-dekabrdagi F-2400-son farmoyishiga muvofiq Oʻzbekiston Respublikasi Vazirlar Mahkamasi qaror qiladi: Quyidagilar: Vazirlar Mahkamasining “Qora va rangli metallar parchalari va chiqindilarini tayyorlash, saqlash, ehtiyotlash va topshirish tartibi toʻgʻrisida” 1999-yil 5-fevraldagi 49-son qarorining (Oʻzbekiston Respublikasi QT, 1999-y., 2-son, 8-modda) 2-bandi; Vazirlar Mahkamasining “Oʻzbekiston Respublikasi Vazirlar Mahkamasining Hukumat komissiyalarini tashkil etish masalalari boʻyicha ayrim qarorlarini oʻzgartirish, ularga qoʻshimchalar kiritish va ularni oʻz kuchini yoʻqotgan deb hisoblash toʻgʻrisida” 2000-yil 19-sentabrdagi 359-son qaroriga 1-ilovaning 19-bandi uchinchi va toʻrtinchi xatboshi; Vazirlar Mahkamasining “Respublika komissiyalari va kengashlari tarkiblarini tasdiqlash toʻgʻrisida” 2004-yil 26-iyuldagi 358-son qaroriga 11-ilova; Vazirlar Mahkamasining “Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash va baʼzilariga oʻzgartirishlar kiritish toʻgʻrisida” 2005-yil 22-fevraldagi 73-son qaroriga 2-ilovaning 36-bandi sakkizinchi xatboshi oʻz kuchini yoʻqotgan deb hisoblansin.
Radioaloqa vositalariga, televideniye va radioeshittirish dasturlarini qabul qilishga taʼsir etuvchi radioxalaqitlarni bartaraf etish uchun buyurtma qabul qilish va koʻrib chiqish tartibi toʻgʻrisida yoʻriqnomani tasdiqlash haqida
(order, 2021-12-03)

Oʻzbekiston Respublikasining “Aloqa toʻgʻrisida”, “Radiochastotalar spektri toʻgʻrisida”, “Fuqarolar murojaati toʻgʻrisida”gi qonunlariga, Oʻzbekiston Respublikasi Vazirlar Mahkamasining 1998-yil 10-iyuldagi “Chastota spektridan foydalanish, teleradiodasturlarni shakllantirish va tarqatish hamda maʼlumotlar uzatish samaradorligini oshirish yuzasidan qoʻshimcha chora-tadbirlar toʻgʻrisida”gi 293-son, 2004-yil 7-maydagi “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi 215-son qaroriga muvofiq buyuraman: 1. “Radioaloqa vositalariga, televideniye va radioeshittirish dasturlarini qabul qilishga taʼsir etuvchi radioxalaqitlarni bartaraf etish uchun buyurtma qabul qilish va koʻrib chiqish tartibi toʻgʻrisida”gi yoʻriqnoma ilovaga* muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtganidan oʻn kun keyin kuchga kirgan deb hisoblansin. 3. Mazkur buyruq kuchga kirgan kundan boshlab amaldagi OʻzPTAning 1999-yil 26-iyul 278-son buyrugʻi bilan tasdiqlangan hamda Oʻzbekiston Respublikasi Adliya vazirligida 1999-yil 9-iyul 767-son bilan roʻyxatdan oʻtgan “Radioaloqa vositalariga, televideniye va radioeshittirish dasturlarini qabul qilishga taʼsir etuvchi radioxalaqitlarni bartaraf etish uchun buyurtma qabul qilish va koʻrib chiqish tartibi toʻgʻrisida”gi yoʻriqnoma oʻz kuchini yoʻqotgan deb hisoblansin. 4. Mazkur buyruqning bajarilishini nazorat qilish Bosh direktor oʻrinbosari M.M. Sangilov zimmasiga yuklansin.
AKSIYADORLIK JAMIYATLARI AKSIYALARI ChIQARILUVINI DAVLAT ROʻYXATIGA OLISh VA ChIQARILUVNI BEKOR QILISh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(order, 2009-09-09)

Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga asosan buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan 2002-yil 7-iyunda tasdiqlangan Aksiyadorlik jamiyatlari aksiyalari chiqariluvini davlat roʻyxatiga olish va chiqariluvni bekor qilish tartibi toʻgʻrisidagi nizomga (2002-yil 10-iyul, roʻyxat raqami 1159) oʻzgartirish va qoʻshimchalar ilovaga* muvofiq tasdiqlansin. 2. Ushbu buyruq Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin.
YuRIDIK VA JISMONIY ShAXSLAR TOMONIDAN OʻZBEKISTON RESPUBLIKASI HUDUDIGA OLIB KIRILADIGAN ALOHIDA TURDAGI TOVARLAR BOʻYIChA AKSIZ SOLIGʻINI TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh KIRITISh HAQIDA
(resolution, 2008-02-26)

Oʻzbekiston Respublikasi Soliq kodeksi, Oʻzbekiston Respublikasi “Davlat bojxona xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 19-sentabrdagi “Eksport-import operatsiyalarini tartibga solish borasidagi qoʻshimcha chora-tadbirlar toʻgʻrisida”gi PQ-183-sonli qaroriga muvofiq Oʻzbekiston Respublikasi Moliya vazirligi va Davlat bojxona qoʻmitasi qaror qiladi: 1. Oʻzbekiston Respublikasi Moliya vazirligi va Davlat bojxona qoʻmitasining 2002-yil 15-yanvardagi 17 va 02/8-1-sonli qarori bilan tasdiqlangan Yuridik va jismoniy shaxslar tomonidan Oʻzbekiston Respublikasi hududiga olib kiriladigan alohida turdagi tovarlar boʻyicha aksiz soligʻini toʻlash tartibi toʻgʻrisidagi Yoʻriqnomaning (2002-yil 5-mart, roʻyxat raqami 1101 — Meʼyoriy hujjatlar axborotnomasi, 2002-yil, 5-son) 7-bandi birinchi xatboshisidagi “pivo” soʻzi chiqarib tashlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI FUQARO HAVO KEMALARIGA ShOVQINLAR BOʻYiChA SERTIFIKAT BERISh TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(order, 2016-03-14)

Fuqaro aviatsiyasi Xalqaro tashkiloti (IKAO) talablarini joriy qilish maqsadida buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2004-yil 16-apreldagi 53-sonli buyrugʻi bilan (2004-yil 20-may, roʻyxat raqami 1360) tasdiqlangan Oʻzbekiston Respublikasi fuqaro havo kemalariga shovqinlar boʻycha Sertifikat berish toʻgʻrisidagi yoʻriqnomaga, ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgandan 10 kun oʻtgach kuchga kiradi. 3. Ishlar boshqarmasi tomonidan devonxona bilan hamkorlikda Adliya vazirligida roʻyxatga olingan kundan boshlab oʻn kun ichida oʻzgartirish va qoʻshimchalarning koʻpaytirilib barcha aviakompaniyalar va manfaatdor tashkilotlarga tarqatilishi taʼminlansin. 4. Mazkur buyruqning bajarilishi ustidan nazorat sertifikatlash, litsenziyalash va parvoz xavfsizligi ustidan nazorat qilish Boshqarmasi boshligʻi zimmasiga yuklatilsin.
PUL RESURSLARINING BANKLARARO ELEKTRON BOZORIDA OPERATSIYALARNI AMALGA OShIRISh TARTIBI TOʻGʻRISIDA NIZOMNI TASDIQLASh HAQIDA
(resolution, 2018-05-14)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi hamda “Banklar va bank faoliyati toʻgʻrisida”gi qonunlari, Oʻzbekiston Respublikasi Prezidentining “Bank tizimini yanada isloh qilish va erkinlashtirish chora-tadbirlari toʻgʻrisida”gi 2005-yil 15-apreldagi PQ-56-sonli qaroriga muvofiq Markaziy bank Boshqaruvi qaror qiladi: 1. “Pul resurslarining banklararo elektron bozorida operatsiyalarni amalga oshirish tartibi toʻgʻrisida” nizom ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin.
OʻZBEKISTON RESPUBLIKASI VAZIRLAR MAHKAMASINING 1998 YIL 22 AVGUSTDAGI 362-SON QARORI BILAN TASDIQLANGAN DAVLAT MULKINI DAVLAT TASARRUFIDAN ChIQARISh, XUSUSIYLAShTIRIShDAN TUShGAN MABLAGʻLARNI HISOBGA OLISh, TAQSIMLASh VA ULARDAN FOYDALANILIShINI NAZORAT QILISh TARTIBIGA QOʻShIMChA KIRITISh TOʻGʻRISIDA
(resolution, 2009-01-29)

Oʻzbekiston Respublikasi Prezidentining “Shaharlar, shaharchalar va qishloq aholi punktlarining bosh rejalarini ishlab chiqish va amalga oshirish jarayonlarini takomillashtirish chora-tadbirlari toʻgʻrisida” 2005-yil 30-avgustdagi PQ–165-son qarorining 9-bandini bajarish yuzasidan Vazirlar Mahkamasi qaror qiladi: Oʻzbekiston Respublikasi Vazirlar Mahkamasining 1998-yil 22-avgustdagi 362-son qarori bilan tasdiqlangan Davlat mulkini davlat tasarrufidan chiqarish, xususiylashtirishdan tushgan mablagʻlarni hisobga olish, taqsimlash va ulardan foydalanilishini nazorat qilish tartibining 27-bandi “v” kichik bandiga quyidagi mazmundagi xatboshi qoʻshilsin: “shaharsozlik hujjatlarini ishlab chiqishni moliyalashtirish uchun”.
UMUMTAʼLIM MUASSASALARI HUZURIDAGI MAXSUS KOMISSIYALAR TOʻGʻRISIDA NIZOMNI TASDIQLASh HAQIDA
(resolution, 2019-10-28)

Oʻzbekiston Respublikasi Vazirlar Mahkamasining “Xalq taʼlimi xodimlari mehnatiga xaq toʻlash takomillashtirilgan tizimini tasdiqlash toʻgʻrisida”gi 2005-yil 21-dekabrdagi 275-sonli qarori ijrosini taʼminlash maqsadida qaror qilamiz: 1. Umumtaʼlim muassasalari huzuridagi maxsus komissiyalar toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiritilsin.